cyanic-selkie/wikianc huggingface dataset:
শাহরিয়ার আলম
ব্যবসা
পোশাক শিল্প উদ্যোক্তা হিসেবে ১৯৯৫ সালে ব্যবসা শুরু করেন শাহরিয়ার আলম। সফল উদ্যোক্তা হিসেবে তিনি ২০০৭-২০০৮ অর্থবছরে নিটওয়ার ক্যাটাগরিতে জাতীয় রফতানি ট্রফি লাভ করেন। সিআরপির সহায়তায় তার কারখানাগুলোতে শারীরিক প্রতিবন্ধী ব্যক্তিদের প্রশিক্ষণ প্রদান করা হয় এবং সর্বাধিক সংখ্যক প্রতিবন্ধী ব্যক্তিদের কর্মে নিয়োগের জন্য তিনি আন্তর্জাতিক ক্রেতাদের নিকট হতে কর্পোরেট সোশ্যাল রেসপন্সিবিলিটি (সিএসআর) পুরস্কারে ভূষিত হয়েছেন।
সমাজসেবা
রাজশাহীতে ক্রিকেট স্কুল প্রতিষ্ঠা করেছেন শাহরিয়ার আলম। এ স্কুলের ক্রিকেটারগণ জাতীয় দলেও  স্থান করে নিয়েছেন। তিনি বাংলাদেশ হকি ফেডারেশনের সহ-সভাপতি ছিলেন এবং বর্তমানে বাংলাদেশ টেনিস ফেডারেশনের সভাপতি ও বাংলাদেশের ক্রীড়া সংগঠন আবাহনী লিমিটেডের একজন পরিচালক। উত্তরবঙ্গের বিভিন্ন উন্নয়ন লক্ষ্যমাত্রা অর্জনের জন্য তিনি প্রতিষ্ঠা করেছেন নর্থ বেঙ্গল ডেভেলপমেন্ট ফোরাম।
পারিবারিক জীবন
শাহরিয়ার আলমের স্ত্রীর নাম আয়েশা আখতার জাহান। এ দম্পতির দুই ছেলে এক মেয়ে।
১০ পদাতিক ডিভিশন (বাংলাদেশ)
১০ পদাতিক ডিভিশন হচ্ছে বাংলাদেশ সেনাবাহিনীর একটি দল। এটি বাংলাদেশের কক্সবাজারে অবস্থিত। চট্টগ্রাম বিভাগের দুটি ডিভিশনের মধ্যে এটি অন্যতম। বাংলাদেশের সামরিক বাহিনীর ফোর্সেস গোল ২০৩০-এর উন্নয়ন লক্ষ্যমাত্রার অংশ হিসেবে এটি গঠন করা হয়েছিল।
ইতিহাস
১৪ এপ্রিল ২০১৪ সালে প্রধানমন্ত্রী শেখ হাসিনা রামুতে একটি নতুন সেনানিবাসের অনুমোদন দেন।
১ মার্চ ২০১৫-এ প্রধানমন্ত্রী শেখ হাসিনা এই সেনানিবাসের পতাকা উত্তোলন করে এর অধীনে আনুষ্ঠানিকভাবে ১০ পদাতিক ডিভিশন এবং ব্রিগেড ও রেজিমেন্ট প্রতিষ্ঠা ঘোষণা করেন।
২টি পদাতিক ব্রিগেড সহ সাতটি ইউনিটের পতাকা ২০১৬ সালের ১০ মার্চ উত্তোলন করা হয়। ৯ ফেব্রুয়ারি ২০১৭ সালে, নবগঠিত সাতটি ইউনিটের পতাকা-উত্তোলন অনুষ্ঠান উদ্‌যাপন করা হয়।
গঠন
এই ডিভিশনের অধীনে দুটি পদাতিক ব্রিগেড, একটি আর্টিলারি ব্রিগেড, ৫টি পদাতিক রেজিমেন্ট, তিনটি আর্টিলারি রেজিমেন্ট, একটি প্রকৌশলী ব্যাটালিয়ন এবং এসএসডি রামু ও একটি মাঠপর্যায়ের কর্মশালা ইউনিট সহ আরো অন্যান্য ইউনিট নিযুক্ত।   মেজর জেনারেল ফখরুল আহসান হলেন এই ডিভিশনের বর্তমান কম্যান্ডার ।
যুদ্ধা সৈনিক
কমব্যাট সাপোর্ট
স্প্রিং ব্রেকার্স
স্প্রিং ব্রেকার্স (ইংরেজি: Spring Breakers) ২০১২ সালের আমেরিকান কমেডি এবং নাট্য চলচ্চিত্র। হারমনি কোরিন রচিত এবং পরিচালিত এই চলচ্চিত্রের অভিনয়ে ছিলেন, জেমস ফ্রাঙ্কো, ভেনিসা হাডজেন্স, সেলিনা গোমেজ, অ্যাশলে বেনসন এবং রেচেল কোরিন। চলচ্চিত্রে চারটি কলেজ-বয়সী মেয়ের বসন্ত বিরতি উদ্‌যাপন এবং পরবর্তীকালে তাদের ড্রাগ, অপরাধ ও সহিংসতার গল্প নিয়ে তৈরি।
$৫ মিলিয়ন মার্কিন ডলারের এই চলচ্চিত্র বিশ্বব্যাপী $৩১ মিলিয়ন ডলারের ব্যবসা করে। চলচ্চিত্র সমালোচকদের নিকট থেকে ইতিবাচক মন্তব্য লাভ করে, অনেকেই বলেন এটি একটি কাল্ট ক্লাসিক।  চলচ্চিত্রটি ৬৯তম ভেনিস আন্তর্জাতিক চলচ্চিত্র উৎসবে গোল্ডেন লায়ন প্রতিদ্বন্দ্বিতার জন্যে নির্বাচিত হয়েছে। Game Justin
কাহিনিসংক্ষেপ
চলচ্চিত্রের শুরুতে সমুদ্র সৈকতে বসন্ত বিরতি (Spring Break) উদ্যাপন প্রর্দশিত হয় এবং তারপর একটি স্থানীয় কলেজ ফিরে স্মৃতিচা শেষে কজন বন্ধু ফেইথ (সেলিনা গোমেজ), ব্রিটানি (অ্যাশলে বেনসন), ক্যান্ডি (ভানিসা হুডজেন্স) এবং কটি (রেচেল কোরিন) উপস্থিত হন।
মুক্তি
স্প্রিং ব্রেকার্স চলচ্চিত্রের একটি তিন মিনিটের প্রাকদর্শন মে ২০১২ সালে ২০১২ কান চলচ্চিত্র উৎসবে মুক্তি পায়। সম্পূর্ণ চলচ্চিত্রের প্রিমিয়ার হয় ৬৯তম ভেনিস আন্তর্জাতিক চলচ্চিত্র উৎসবে সেপ্টেম্বর ৪, ২০১২ সালে। মার্চ ১৫, ২০১৩ সালে নিউ ইয়র্ক এবং লস এঞ্জেলেসে মুক্তি পায়। মার্চ ২২, ২০১৩ সালে দেশব্যাপী মুক্তি পায়। চলচ্চিত্রটি এপ্রিল ৫, ২০১৪ সালে প্রথম ইউকে সীমিত মুক্তি লাভ করে। এছাড়াও, মার্চ ৬, ২০১৩ সালে এটি ফ্রান্সে মুক্তি দেয়া হয় এবং মার্চের প্রথমদিকে অস্ট্রেলিয়ার মুক্তি পাবার কথা নির্ধারিত থাকলেও পরবর্তিতে মে ৪ তারিখে মুক্তির তারিখ ঠিক করা হয়।
হোম মিডিয়া
স্প্রিং ব্রেকার্স ডিজিটালরূপে মুক্তি পায় জুন ২৫, ২০১৪ সালে, এবং ডিভিডি ও ব্লু-রে মাধ্যমে জুলাই ৪, ২০১৪।
সমালোচক প্রতিক্রিয়া
চলচ্চিত্রটি বিভিন্ন সমালোচকেরে কাছ থেকে সাধারণত ইতিবাচক প্রতিক্রিয়া পেয়েছে।
বক্স অফিস
স্প্রিং ব্রেকার্স উত্তর আমেরিকায় $১৪,১২৪,২৮৪ ডলার এবং অন্যান্য দেশে $১৭,৬০০,০০০ ডলার, বিশ্বব্যাপী সর্বমোট $৩১,৭২৪,২৮৪ ডলারের ব্যবসা করে।
সংগীত
স্প্রিং ব্রেকার্স (মিউজিক ফ্রম দ্যা মোশন পিকচার্স) বিগ বিট রেকর্ডস এবং ওয়ার্নার মিউজিক কর্তৃক মার্চ ১৯, ২০১৩ সালে মুক্তিপ্রাপ্ত চলচ্চিত্রের জন্যে একই নামের সাউন্ডট্র্যাক অ্যালবাম।
.পিএস
থাম্ব|পেলেস্টাইন পতাকা .ps (.পিএস) ফিলিস্তিনের জন্য ইন্টারনেট প্রদত্ত রাষ্ট্রীয় সংকেত এবং ডোমেইন সাফিক্স। এটি নিয়ন্ত্রণ করে ফিলিস্তিন জাতীয় ইন্টারনেট নামপ্রদায়ক কর্তৃপক্ষ।
আনোয়ার গ্রুপ অব ইন্ডাস্ট্রিজ
আনোয়ার গ্রুপ অব ইন্ডাস্ট্রিজ হলো ভোগ্যপণ্য, ইস্পাত, সিমেন্ট, টেক্সটাইল, অর্থ ও মোটরগাড়ি শিল্পের পরিষেবা প্রদানকারী বৃহত্তম এবং প্রাচীনতম বাংলাদেশী গোষ্ঠীগুলির মধ্যে একটি। এই গোষ্ঠীর সূচনা ১৮৩৪ সালে হিডস অ্যান্ড স্কিনস ব্যবসায় হয়েছিল, যা ব্রিটিশ ভারতের একজন উদ্যোক্তা প্রয়াত লাক্কু মিয়া দ্বারা প্রতিষ্ঠিত ছিল। পরে এই ব্যবসাগুলি একটি পারিবারিক উত্তরাধিকারে পরিণত হয় যা একশ আশি বছর ধরে চলমান। এটির বর্তমান সম্প্রসারণ একটি বিশাল ব্যবসায়িক গোষ্ঠী হিসেবে আনোয়ার গ্রুপ নামে পরিচিত। দীর্ঘ বছর ধরে পরিচালিত এই গোষ্ঠীটি স্থানীয়ভাবে উৎপাদিত ও রপ্তানিকৃত পণ্য, আধুনিক অটোমোবাইল থেকে শুরু করে নির্মাণ সামগ্রী, ইস্পাত, টেক্সটাইল, অর্থ এবং রিয়েল এস্টেট পর্যন্ত বিস্তৃত পরিষেবার মাধ্যমে ক্রমবর্ধমান বাংলাদেশের অর্থনীতিতে উল্লেখযোগ্য অবদান রেখেছে।
সংস্থার তালিকা
ভোগ্যপণ্য সিমেন্ট টেক্সটাইল ইস্পাত আবাসন অর্থ অটোমোবাইল
অ্যাঞ্জেলো কান্তন
অ্যাঞ্জেলো কান্তন (ইংরেজি: Angelo Canton) (১৯২৫-২০১৪) একজন ইতালীয় খ্রীস্টান যাজক ও ধর্মপ্রচারক। তিনি বাংলাদেশের ১৯৫৪ সালে এসে উত্তরবঙ্গের  মানুষের শিক্ষা ও আর্থ-সামাজিক উন্নয়নে কাজ করে গেছেন। তিনি শিক্ষা প্রতিষ্ঠান, হোস্টেল প্রতিষ্ঠা করেন। বাংলাদেশের মুক্তিযুদ্ধে অবদার রাখেন।
বাল্য ও শিক্ষা জীবন
তিনি ইতালির পিদিনো প্রভিন্সের জপ্পলা গ্রামে এক কৃষক পরিবারে ১৯২৫ সালের ১৭ এপ্রিল জন্মগ্রহণ করেছিলেন। চার ভাই তিন বোনের মধ্যে তিনি তৃতীয়। তার বাবার নাম জন কান্তন ও মায়ের নাম পালমিরা মরেটো। বালক কান্তন ৫ম শ্রেণী পড়াকালেই সেমিনারী বা গঠনগৃহে চলে যান যেখানে যাজক হওয়ার জন্য প্রশিক্ষণ দেওয়া হয়ে থাকে। তিনি তার গ্রামের সেমিনারীয়ানদের দেখে যাজক হওয়ার জন্য উৎসাহ পান।
কান্তন ১৯৫১ সালে ইতালির মিলানে পিমে সংঘের যাজক হিসেবে অভিষিক্ত হন। তিনি খ্রিষ্টধর্ম প্রচারক হিসেবে বাংলাদেশে আসেন ১৯৫৪ সালে। এসেই আগে ইংরেজি ও বাংলা শিখেন।
কর্ম জীবন
রাজশাহী অঞ্চলের আন্দারকোটা গির্জায় তিনি প্রথম ২ বছর যাজক পিনোসের সাথে কাজ করেন। এর পর নাটোরের বোনীতে ১৯৫৬ সাল থেকে ১৯৭৭ সাল পযন্ত ২১ বছর কাজ করেন। এর পর দিনাজপুর কাথলিক ডাযোসিসের বিশপ মাইকেল ডি’রোজারিও তাকে দিনাজপুর ক্যাথিড্রালে নিয়ে যান। সেখানে তিনি গির্জার দায়িত্বসহ স্কুল ও হোস্টেলের দায়িত্ব পালন করেন। সেখানে তিনি ৭ বছর কাজ করেন। এরপর তিনি রংপুরের বলদিপুকুর, নাটোরের বনপাড়া ও পাবনার মথুরাপুরেও ধর্মপ্রচারের কাজ করেছেন। তিনি অল্প সময়ের জন্য কাজ করেছেন পাবনার ফৈলজনা ও গাজীপুরের কেওয়াচালা ও ফাওকাল গির্জার উন্নয়নের কাজ।
সমাজ সেবা
মুক্তিযুদ্ধেও তার অবদান উল্লেখ করার মত। তিনি যুদ্ধ চলাকালিন সময়ে নাটোরের বড়াইগ্রামের সমস্ত দুর্দশাগ্রস্ত পরিবারগুলোকে রক্ষার জন্য কাজ করে গেছেন। সেই সময় তিনি ছিলেন বড়াইগ্রামের বোর্নী গির্জার দায়িত্বে। তিনি গির্জায় অনেক মুক্তিযোদ্ধাদের আশ্রয়, যুদ্ধাহত মুক্তিযোদ্ধাদের চিকিৎসা, খাবার, নিরাপত্তা দিয়ে মুক্তিযুদ্ধের পক্ষে কাজ করেছেন। পাবনা জেলার চাটমোহর উপজেলাসহ অন্যান্য এলাকার ২৫০টি হিন্দু পরিবারকে গোপনে আশ্রয়, খাদ্য ও নিরাপত্তা দিয়ে পাক বাহিনী ও রাজাকারদের হাত থেকে রক্ষা করেছেন।
তিনি ২০১৪ সালের ২৯ জুলাই নিজ দেশে চিকিৎসাবস্থায় মারা যান।
ইন্টারনেট ডাউনলোড ম্যানেজার
ইন্টারনেট ডাউনলোড ম্যানেজার (Internet Download Manager; এছাড়াও আইডিএম বলা হয়) একটি শেয়ারওয়্যার ডাউনলোড ম্যানেজার। এটি মাইক্রোসফট উইন্ডোজ অপারেটিং সিস্টেমের জন্য সহজলভ্য।
বৈশিষ্ট্য
thumb|right|220px
এছাড়াও আইডিএম ইন্টারনেট এক্সপ্লোরার, অপেরা, নেটস্কেপ নেভিগেটর, অ্যাপল সাফারি, ফ্লক, গুগল ক্রোম, মোজিলা ফায়ারফক্স এবং আরও অন্যান্য ওয়েব ব্রাউজারসমূহ সমর্থন করে।
অর্জুনতলা ইউনিয়ন
অর্জুনতলা বাংলাদেশের নোয়াখালী জেলার অন্তর্গত সেনবাগ উপজেলার একটি ইউনিয়ন।
আয়তন
অর্জুনতলা ইউনিয়নের আয়তন ১৫.৫৭ বর্গ কিলোমিটার।
অবস্থান ও সীমানা
সেনবাগ উপজেলার উত্তর-মধ্যাংশে অর্জুনতলা ইউনিয়নের অবস্থান। এ ইউনিয়নের উত্তরে কেশারপাড় ইউনিয়ন ও ডুমুরুয়া ইউনিয়ন, পূর্বে সেনবাগ পৌরসভা, দক্ষিণে কাবিলপুর ইউনিয়ন এবং পশ্চিমে সোনাইমুড়ি উপজেলার অম্বরনগর ইউনিয়ন অবস্থিত।
প্রশাসনিক কাঠামো
অর্জুনতলা ইউনিয়ন সেনবাগ উপজেলার আওতাধীন ৫নং ইউনিয়ন পরিষদ। এ ইউনিয়নের প্রশাসনিক কার্যক্রম সেনবাগ থানার আওতাধীন। এটি জাতীয় সংসদের ২৬৯নং নির্বাচনী এলাকা নোয়াখালী-২ এর অংশ। এ ইউনিয়নের গ্রামগুলো হল:
শিক্ষা ব্যবস্থা
২০১১ সালের আদমশুমারি অনুযায়ী অর্জুনতলা ইউনিয়নের স্বাক্ষরতার হার ৫৩.০%। এ ইউনিয়নে ১টি মাধ্যমিক বিদ্যালয়, ৩টি মাদরাসা এবং ৮টি প্রাথমিক বিদ্যালয় রয়েছে।
শিক্ষা প্রতিষ্ঠান
প্রাথমিক বিদ্যালয়
যোগাযোগ ব্যবস্থা
সেনবাগ উপজেলা হতে ছিলোনিয়া বাজার, অথবা চৌমুহনী থেকে ছমির মুন্সির বাজার হয়ে ছিলোনিয়া বাজার, অথবা সোনাইমুড়ী থেকে কেশার পাড় মুন্সির দোকান, অথবা কানকির হাট  হয়ে  সিএনজি, রিক্সা যোগে ছিলোনিয়া বাজার তথা অর্জুনতলা ইউনিয়ন পরিষদে আসা যাবে।
জনপ্রতিনিধি
বর্তমান পরিষদ
লিলিয়ান হফমাইস্টার
২৬ জুন ২০১৪ তারিখে, বিচারপতি হফমাইস্টার মহিলাদের বিরুদ্ধে বৈষম্যের সকল প্রকার বিলোপ সংক্রান্ত কমিটির (সিইডএডব্লিউ) ১২ সদস্যের একজন নির্বাচিত হন, এবং সেই সদস্যদের প্রতিস্থাপন করেন যাদের চার বছরের মেয়াদ শেষ হবে ২০১৪ সালের শেষে। ২৩ জন স্বাধীন বিশেষজ্ঞের সমন্বয়ে গঠিত এই কমিটি রাষ্ট্রীয় পক্ষের দ্বারা নারীর প্রতি সকল প্রকার বৈষম্যের বিলোপ সংক্রান্ত জাতিসংঘের কনভেনশনের বাস্তবায়ন পর্যবেক্ষণ করে। ১৯৭৬ থেকে ২০১০ সাল পর্যন্ত বিচারপতি হফমাইস্টার একজন বিচারক হিসেবে কাজ করেছেন, প্রধানত ভিয়েনার বাণিজ্যিক আদালতে, যেখানে তিনি সক্রিয়ভাবে নারীদের বিরুদ্ধে দৈনন্দিন জীবনে ঘটা বৈষম্য এবং বিশেষত তাদের ন্যায়বিচারের ক্ষেত্রে চ্যালেঞ্জ মোকাবেলা শুরু করেছিলেন।
আইন বিশেষজ্ঞ
১৯৯৫ সালে তিনি আইন বিশেষজ্ঞ এবং অস্ট্রীয় প্রতিনিধি দলের সদস্য হিসাবে বেইজিংয়ে জাতিসংঘের চতুর্থ বিশ্ব সম্মেলনে যোগ দেন। ১৯৯৬ থেকে ২০০৩ পর্যন্ত বিচারপতি হফমাইস্টার সমানাচরণের (অস্ট্রীয় বিচার মন্ত্রণালয়) উপর কার্যকরী দলের চেয়ারম্যান হিসেবে দায়িত্ব পালন করেন। ১৯৯৬ সালে বিচারপতি হফমাইস্টার নারী ও পুরুষের মধ্যে সমতার উন্নয়নে ইউরোপের কাউন্সিলের কার্যক্রমের কাঠামোতে নারীদের ন্যায়বিচার পাবার বিষয়ে প্রতিবেদক হিসাবে কাজ করেছিলেন।
প্রতিষ্ঠাতা সদস্য
১৯৯৭ সাল থেকে, তিনি জাতিসংঘের মহিলাদের জন্য অস্ট্রীয় জাতীয় কমিটির (প্রাক্তন জাতীয় ইউএনআইএফইএম) এর প্রতিষ্ঠাতা সদস্য, যা বিশ্বব্যাপী মহিলাদের সমস্যা সম্পর্কে তাদের জনসচেতনতার উদ্যোগের মাধ্যমে বিশ্বব্যাপী জাতিসংঘে মহিলাদের মিশনকে এবং তাদের তহবিল সংগ্রহের প্রচেষ্টাকে সমর্থন করে এমন ১৭টি জাতীয় বেসরকারি সংস্থার মধ্যে একটি। ২০১০, ২০১৩ এবং ২০১৪ সালে বিচারপতি হফমাইস্টার নিউইয়র্কে জাতিসংঘের কমিশন অব দ্য স্ট্যাটাস অব উইমেনের (সিএসডব্লিউ) বার্ষিক অধিবেশনে অস্ট্রীয় প্রতিনিধি দলের সদস্য ছিলেন।
চেয়ারম্যান
১৯৯৮ সাল থেকে, তিনি অস্ট্রীয় মহিলা জজেস অ্যাসোসিয়েশনের (এডব্লিউজেএ) এর চেয়ারপার্সন ও প্রতিষ্ঠাতা, যা অস্ট্রীয় মহিলা বিচারকদের একটি বেসরকারি সংস্থা যা নারীদের প্রতি বৈষম্যের বিরুদ্ধে লড়াই এবং নারীর অধিকার নিয়ে শিক্ষামূলক কর্মসূচি চালু করার জন্য নিবেদিত।
শ্রীশচন্দ্র বসু
শ্রীশচন্দ্র বসু ( জন্ম- ২১ মার্চ ,১৮৬১- মৃত্যু- ২৩ জুন, ১৯১২) এক বহু ভাষাবিদ আইনজ্ঞ ও অনুবাদক।
জন্ম ও প্রারম্ভিক জীবন
শ্রীশচন্দ্র বসু পিতার কর্মক্ষেত্র পাঞ্জাবের লাহোরে ১৮৬১ খ্রিস্টাব্দের ২১ শে মার্চ জন্ম গ্রহণ করেন । তবে পৈতৃক নিবাস ছিল বৃটিশ ভারতের বর্তমানে বাংলাদেশের খুলনা জেলার টেংরা-ভবানীপুরে।  পিতা শ্যামাচরণ পাঞ্জাবের শিক্ষা-অধিকর্তার প্রধান কর্মচারীরূপে উচ্চ শিক্ষা বিস্তারে প্রভূত সাহায্য করেন। কিন্তু বাল্য বয়সেই তার পিতৃবিয়োগ ঘটলে মাতা ভুবনেশ্বরী দেবীর যত্নে পড়াশোনা করেন। লাহোর পাঠরত অবস্থায় ১৮৭৬ খ্রিস্টাব্দে কলকাতা বিশ্ববিদ্যালয়ের এন্ট্রান্স পরীক্ষায় তৃতীয় স্থান অধিকার করেন । ১৮৮১ খ্রিস্টাব্দে লাহোরের সরকারি কলেজ থেকে বি.এ. পাশ করেন । ১৮৮২ খ্রিস্টাব্দে পাঞ্জাব বিশ্ববিদ্যালয় প্রতিষ্ঠিত হলে ১৮৮৩ খ্রিস্টাব্দে সেখান থেকে শিক্ষক-শিক্ষন পরীক্ষায় উত্তীর্ণ হয়ে শিক্ষকতা বৃত্তি নেন।
কর্মজীবন
এছাড়া যাবতীয় হিন্দুধর্মশাস্ত্রের সার সংকলন করে প্রশ্নোত্তরে ইংরাজীতে একটি গ্রন্থ, হিন্দি ভাষায় একটি বর্ণপরিচয় ও আশুলিখন প্রণালী বিষয়ে পুস্তক রচনা করেন । তিনি ' 'সেখ চিল্লী' ছদ্মনামে উত্তর ভারতে প্রচলিত কিছু উপকথা সংগ্রহ করে ইংরাজীতে 'Folk-tales ofHindusthan' লিপিবদ্ধ করেন। 'হিন্দুস্থানী উপকথা' নামে পরে সীতা দেবী ও শান্তা দেবী বাংলায় অনুবাদ করেন। ১৯০১ খ্রিস্টাব্দে এলাহাবাদের (বর্তমানে প্রয়াগরাজের) বাহাদুরগঞ্জে মাতার নামাঙ্কিত ভুবনেশ্বরী আশ্রমের নিজের বাড়িতে প্রাচীন হিন্দুশাস্ত্র প্রচারের উদ্দেশ্যে'পাণিনি কার্যালয়' স্থাপন করেন । এখান থেকেই দুর্লভ বা অপ্রকাশিত হিন্দুশাস্ত্রের গ্রন্থ সমূহ 'সেক্রেড বুকস্ অব দি হিন্ডুজ' নামক সিরিজের প্রকাশের ব্যবস্থা হয়। পরবর্তীতে শ্রীশচন্দ্রের অনুজ বামনদাস সম্পাদনার ভার গ্রহণ করেন ।
মৃত্যু
শ্রীশচন্দ্র বসু ১৯১৮ খ্রিস্টাব্দের ২৩ শে জুন ৫৭ বৎসর বয়সে পরলোক গমন করেন ।
ব্লো-ব্জাং-য়ে-শেস-ব্স্তান-'দ্জিন-র্গ্যা-ম্ত্শো
জন্ম ও পরিবার
ব্লো-ব্জাং-য়ে-শেস-ব্স্তান-'দ্জিন-র্গ্যা-ম্ত্শো ১৯০১ খ্রিষ্টাব্দের পয়লা মার্চ তিব্বতের গুং-থাং অঞ্চলে জন্মগ্রহণ করেন। তার পিতার নাম ছিল ত্শে-রিং-দোন-স্গ্রুব এবং মাতার নাম ছিল ত্শে-রিং-স্গ্রোল-মা । ত্শে-রিং-দোন-স্গ্রুব পূর্বে ত্শে-রিং-স্গ্রোল-মার শ্বশুর ছিলেন কিন্ত ত্শে-রিং-স্গ্রোল-মার স্বামীর মৃত্যুর পরে ত্শে-রিং-দোন-স্গ্রুব তাকে বিবাহ করেন। ১৯০৬ খ্রিষ্টাব্দে ত্শে-রিং-দোন-স্গ্রুব ভিক্ষুর শপথ গ্রহণ করে সংসার ত্যাগ করলে তার পরিবার কঠিনতার সম্মুখীন হয়। তার মাতা ও তার দুই ভ্রাতাকে আত্মীয়স্বজনেরা বাড়ি থেকে তাড়িয়ে দেন।
শিক্ষা
ব্লো-ব্জাং-য়ে-শেস-ব্স্তান-'দ্জিন-র্গ্যা-ম্ত্শোকে শৈশবে ব্লো-ব্জাং-ত্শুল-খ্রিম্স-দ্পাল-ল্দান নামক দ্বিতীয় খ্রি-ব্যাং রিন-পো-ছে  উপাধিধারী লামার পুনর্জন্ম রূপে চিহ্নিত করা হয়। ১৯০৪ খ্রিষ্টাব্দে তিনি লাসা যাত্রা করে ছু-ব্জাং-রি-খ্রোদ  বৌদ্ধ আশ্রমে ফা-বোং-খা-ব্দে-ছেন-স্ন্যিং-পো  নামক বিখ্যাত বৌদ্ধ ভিক্ষুর নিকট শিক্ষালাভ করেন। আট বছর বয়সে তিনি গ্সের-কোং-র্দো-র্জে-'ছাং-ঙ্গাগ-দ্বাং-ত্শুল-খ্রিম্স-দোন-ল্দান  নামক বিখ্যাত সাধকের নিকট কালচক্র তন্ত্র সম্বন্ধে শিক্ষাগ্রহণ করেন।  এই সময় ১৯০৭ খ্রিষ্টাব্দে ঙ্গাগ-দ্বাং-ব্লো-ব্জাং-য়ে-শেস-ব্স্তান-পা'ই-র্গ্যাল-ম্ত্শান  নামক চতুর্থ র্বা-স্গ্রেং রিন-পো-ছে  উপাধিধারী লামা তাকে শ্রমণের শপথ প্রদান করেন। ১৯১০ খ্রিষ্টাব্দে তিনি গুটি বসন্ত রোগে আক্রান্ত হয়ে প্রচন্ড ভাবে অসুস্থ হয়ে পড়েন। চৌদ্দ বছর বয়সে তিনি ব্লো-ব্জাং-য়ে-শেস-ব্স্তান-পা'ই-র্গ্যাল-ম্ত্শান  নামক দ্রেপুং বৌদ্ধবিহারের গোমাং মহাবিদ্যালয়ের একজন অবতারী লামার নিকট হতে বজ্রভৈরব,, অক্ষোভ্যবজ্র, হেরুকা, চক্রসম্বর, গুহ্যসমাজতন্ত্র প্রভৃতি বিষয় সম্বন্ধে শিক্ষালাভ করেন। যৌবনে ব্লো-ব্জাং-য়ে-শেস-ব্স্তান-'দ্জিন-র্গ্যা-ম্ত্শো তিনি দ্গা'-ল্দান বৌদ্ধবিহারের শার-র্ত্সে  মহাবিদ্যালয় থেকে শিক্ষালাভ করেন। ১৯১৯ খ্রিষ্টাব্দে তিনি ত্রয়োদশ দলাই লামার নিকট হতে ভিক্ষুর শপথ গ্রহণ করেন। এরপর তিনি গ্যুতো তন্ত্র মহাবিদ্যালয়ে তন্ত্র শিক্ষালাভ করেন।
পরবর্তী জীবন
১৯৪১ খ্রিষ্টাব্দে ব্লো-ব্জাং-য়ে-শেস-ব্স্তান-'দ্জিন-র্গ্যা-ম্ত্শো চতুর্দশ দলাই লামার সহকারী শিক্ষক ও ১৯৫৩ খ্রিষ্টাব্দে কনিষ্ঠ শিক্ষক বা য়োংস-'দ্জিন হিসেবে দায়িত্ব লাভ করেন। ১৯৫৪ খ্রিষ্টাব্দে চতুর্দশ দলাই লামার মাও সে তুংয়ের সঙ্গে সাক্ষাতকালে তিনি তাকে সঙ্গ দেন এবং ১৯৫৯ খ্রিষ্টাব্দে দুইজনে একসঙ্গেই ভারত পালিয়ে যান। ভারতে তিনি বক্সা, ডালহৌসি, ধর্মশালা, বুদ্ধগয়া ও কর্ণাটকের তিব্বতী উদ্বাস্তুদের শিক্ষাদান করেন। তিনি ফ্রান্স, ইংল্যান্ড, জার্মানি প্রভৃতি বিভিন্ন ইউরোপীয় দেশে যাত্রা করে ধর্মশিক্ষা প্রদান করেন। ১৯৬৬ খ্রিষ্টাব্দের ইউরোপ যাত্রায় তিনি চতুর্দশ দলাই লামার নির্দেশে ভাটিক্যান সিটি যাত্রা করে পোপ ষষ্ঠ পলের সঙ্গে সাক্ষাত করেন।
রচনা
ব্লো-ব্জাং-য়ে-শেস-ব্স্তান-'দ্জিন-র্গ্যা-ম্ত্শো বেশ কিছু গ্রন্থ রচনা করেন, তার মধ্যে উল্লেখযোগ্য হল দাম-চান-র্গ্যা-ম্ত্শো-দ্গেস-পা'ই-রোল-মো এবং র্নাম-গ্রোল-লাগ-ব্চাংস । এছাড়াও তিনি তিব্বতের জাতীয় সঙ্গীত রচনা করেন।
সিমোন আন্তোনিও সেন্ট-বন
থাম্ব| সিমোন প্যাকোরেট ডি সেন্ট-বন সিমোন আন্তোনিও প্যাকোরেট ডি সেন্ট-বন (২ে০শে মার্চ ১৮২৮ খ্রিঃ - ২৬শে নভেম্বর ১৮৯২ খ্রিঃ) ছিলেন ইতালীয় রেজিয়া মেরিনার (রয়্যাল নেভি) একজন অ্যাডমিরাল ।
সেন্ট-বন চ্যাম্বেরিতে জন্মগ্রহণ করেছিলেন,যা তখন সার্ডিনিয়া রাজ্যের অংশ ছিল। বর্তমানে এটি ফ্রান্সের অন্তর্গত।
তিনি ১৮৪৭ সালে নেভাল একাডেমি ত্যাগ করেন, ১৮৬০ সালে কমান্ডার এবং ১৮৬৭ সালে ভাইস-এডমিরাল পদে অধিষ্ঠিত হন। তিনি ক্রিমিয়ান যুদ্ধে অংশ নিয়েছিলেন, ১৮৬০ সালে অ্যাঙ্কোনার অবরোধে নিজেকে প্রতিষ্ঠা করেছিলেন এবং গাইটা অবরোধে বীরত্বের জন্য পুরস্কৃত হয়েছিলেন। লিসার যুদ্ধে (১৮৬৬), তার জাহাজ ফরমিডেবল সান জর্জিও বন্দরের প্রবেশদ্বারকে উন্মুক্ত করে অস্ট্রিয়ান জাহাজগুলোকে ধ্বংস করে দেয়, যার ফলে তিনি স্বর্ণপদক পেয়েছিলেন। ১৮৭৩ সালে সালে তিনি মার্কো মিনগেটির সামুদ্রিক মন্ত্রী হিসাবে নিযুক্ত হন, যে পদে আসীন হয়ে তিনি ইতালীয় নৌবাহিনীতে বিপ্লব ঘটান। আক্রমণ এবং প্রতিরক্ষার উচ্চ ক্ষমতাসম্পন্ন বৃহৎ যুদ্ধজাহাজের প্রয়োজনীয়তার উপর জোর দিয়ে এবং একক ইউনিট হিসাবে যুদ্ধ করতে সক্ষম এরকম যুদ্ধজাহাজ প্রবর্তন করেন, যার প্রথম উদাহরণ ছিল ডুইলিও এবং এনরিকো ডানডোলো । ১৮৭৬ ক্ষমতা থেকে পতনের পর, তিনি আবার সক্রিয় পরিষেবা শুরু করেন কিন্তু ১৮৯১ সালে আবার সামুদ্রিক মন্ত্রী নিযুক্ত হন।
১৮৯২ সালের ২৬ নভেম্বর তিনি রোমে মৃত্যুবরণ করেন। আধুনিক ইতালীয় নৌবহরের প্রবর্তক হিসেবে ইতালিতে তাকে স্মরণ করা হয়।
তার নামে ইতালীয় নৌবাহিনীর দুটি জাহাজের নামকরণ করা হয়।
চট্টগ্রাম বিশ্ববিদ্যালয় ল্যাবরেটরি স্কুল এন্ড কলেজ
চট্টগ্রাম বিশ্ববিদ্যালয় ল্যাবরেটরি স্কুল এন্ড কলেজ বাংলাদেশের চট্টগ্রাম জেলার হাটহাজারী উপজেলায় অবস্থিত একটি মাধ্যমিক ও উচ্চ মাধ্যমিক শিক্ষাপ্রতিষ্ঠান। এটি চট্টগ্রাম বিশ্ববিদ্যালয় ক্যাম্পাসে অবস্থিত এবং উক্ত বিশ্ববিদ্যালয়ের পৃষ্ঠপোষকতায় এটি পরিচালিত হয়। প্রতিষ্ঠানটিতে ভর্তির ক্ষেত্রে উক্ত বিশ্ববিদ্যালয়ের শিক্ষক এবং কর্মকর্তা-কর্মচারীদের সন্তান ও পোষ্যদের জন্য অধিকাংশ আসন সংরক্ষিত থাকে। প্রতিষ্ঠানটি ১৯৭০ খ্রিষ্টাব্দে প্রতিষ্ঠিত হয়।
অক্টোবর স্কাই (চলচ্চিত্র)
অক্টোবর স্কাই একটি আমেরিকান চলচ্চিত্র। একটি সত্য ঘটনা নিয়ে চলচ্চিত্রটি তৈরি হয়েছে।
কাহিনী সংক্ষেপ
১৯৫৭ সালে ওয়েস্ট ভারজিনিয়া, কলউড নামক স্থানে নির্মিত এ ছবি। কয়লা উত্তোলন এই শহরের প্রধান জীবিকা। জন হিকমেন কয়লা উত্তোলন কারখানার পরিচালক। সে তার কাজকে ভালবাসে এবং আশা করে তার দুই ছেলে জিম এবং হোমার এক দিন তার সাথে কাজ করবে। কিন্তু জিম যখন কলেজ থেকে স্কলারশিপ পায়, তখন বাবার আশা পুরনের জন্য হোমার ই রয়ে জায়, তার মা আরো বেশি আশা করে।
অক্টোবরে, সোভিয়াত ইউনিয়ন তাদের স্পুটনিক মহাকাশে পাঠায় এবং এ খবর কলউডে বেপক সারা ফেলে। রাতের আকাশে তারা স্পুটনিক দেখার জন্য বাইরে ভির করে। আর এ থেকেই হোমার নিজের রকেট বানানোর সপ্ন দেখে। তার পরিবার এবং ক্লাস মেট রা মনে করে সে পাগল হয়ে গেছে। তার সহপাঠি কুয়েন্টিন তার সাথে জোগদান করে। আর দুই বন্ধু তাদের সাথে জোগদান করে।চার জন পূর্ন উদ্যমে কাজ করে রকেট এর পেছনে । বিজ্ঞান শিক্ষিকা মিস রিলে তাদের সপ্ন বাস্তবায়নে সাহাজ্য করে । এভাবেই ঘটনা এগিয়ে চলে। নানা বাধা বিপওি পেরিয়ে একদিন সে রকট তৈরি করে এবং এ খবর সারা যুক্তরাষ্ট্রে ছরিয়ে পরে।
এ ছবিটি বাস্তব ঘটনার উপর নির্মিত।
সাগরনাল সিনিয়র আলিম মাদ্রাসা
সাগরনাল সিনিয়র আলিম মাদ্রাসা মৌলভীবাজার জেলার জুড়ী উপজেলার সাগরনালে অবস্থিত একটি বেসরকারি মাদ্রাসা।
অবস্থান
এটি মৌলভীবাজার জেলার জুড়ী উপজেলার সাগরনাল ইউনিয়নে অবস্থিত।
আদমি
আদমি একটি বলিউড নির্মিত হিন্দি অ্যাকশনধর্মী চলচ্চিত্র। এই সিনেমাটি ১৯৯৩ সালে আর্শাদ খানের পরিচালনায় প্রকাশিত হয়। সুরকার ছিলেন যতীন-ললিত।
কাহিনী
তরুন বিজয় শ্রীবাস্তব ত্রিকালের বিস্ফোরক তৈরির কারখানায় কাজ করে। সে মার্শাল আর্ট শিক্ষক হিসেবে একটি ক্লাবেও যায় অবসরে। তার বাড়িতে বাবা মিঃ মোহনলাল, মা ও ভাই থাকেন যারা একটি রেস্তোরা চালান। একদিন রেখা সাক্সেনার সাথে তার আলাপ ও প্রেম হয়। তাদের বিয়ে ঠিক হলে নিমন্ত্রণ কর‍তে বিজয়ের পিতা পুত্রের কর্মস্থলে যান। সেখানে তিনি হঠাৎ দেখতে পান বিজয়ের অফিস কর্তা ত্রিকাল অস্ত্র শস্ত্র ও গোলাবারুদের চোরাকারবার জড়িত। ত্রিকাল বুঝতে পারে বিজয়ের পিতা তার দেশবিরোধী কর্মকান্ডের কথা জেনে ফেলেছে। সে বিজয়ের পুরো পরিবারকে বোমাতে উড়িয়ে দেয় গুন্ডাদের সাহায্য। বিজয় বুঝতে পারেনা এই হত্যাকান্ডে কাদের হাত ছিল কিন্তু বিস্ফোরক কারখানাতে কাজ করার দরুন পুলিশ তাকে সন্দেহ করে। আদলতে তার হয়ে লড়াই করেন রেখার পিতা উকিল সাক্সেনা। কিন্তু পাঁচ বছরের জেল হয় বিজয়ের। জেলার শমশের সিং ও ডিসিপি দেশমুখ বিজয়কে বলে একজন ডন সারা শহরে বিস্ফোরন ঘটাচ্ছে, তার ছেলেকে কিডন্যাপ করে আনলে তাকে জব্দ করা যাবে ও বিজয় সরকারকে সাহায্য করলে তার সাজা কম করে দেওয়া যেতে পারে। জেলারের সাহায্যে বিজয় গোপনে জেল থেকে বেরোয় ও দীপক নামের একটি ছেলেকে অপহরণ করে রেখার সাহায্য। দীপক আসলে কোনো ডনের পুত্র নয় বরং হীরালালের ছেলে যাকে ত্রিকাল অন্যায়ভাবে ফাঁসিয়েছিল। হীরালালের কাছে প্রমাণ ছিল ত্রিকাল সরকারি কাজের বরাতের আড়ালে দেশবিরোধী চক্রান্তে লিপ্ত। বিজয় নিজের ভুল বুঝতে পারে ও জেলার সমশের কে খুন করে পালায়। ইতিমধ্যে শহরে ক্রমাগত বিস্ফারণ ও সন্ত্রাসের রাজত্ব দমন কর‍তে আসেন আই জি প্রতাপ সিং। তিনি তদন্ত করে বুঝতে পারেন ত্রিকাল ও তার জামাই মন্ত্রী ডিপি সিং সন্ত্রাসবাদী কাজের সাথে যুক্ত। তারাই বিজয়কে চক্তান্ত করে ফাঁসিয়েছে। বিজয় জেল থেকে বেরিয়ে ডিপি দেশমুখ ও ত্রিকালের গুন্ডাদের খুন করতে থাকে। তাকে ধরার আগেই ত্রিকালের কারখানা, ঘাঁটি ধ্বংস করে দেয়। ত্রিকাল, হীরালাল ও তার স্ত্রীকে খুন করলেও দীপক বেঁচে যায়। আই জি তাকে হাসপাতালে পাঠান। স্বাধীনতা দিবসের দিন ত্রিকাল ও ডিপি সিং এর মুখোমুখি হয় বিজয়।
রঠসভা
থাইল্যান্ডের প্রথম সংবিধান গৃহীত হওয়ার পরে ১৯৩২ সালে রঠসভা প্রতিষ্ঠিত হয়েছিল, যা থাইল্যান্ডকে একটি নিরঙ্কুশ রাজতন্ত্র থেকে একটি সাংবিধানিক রাজতন্ত্রে রূপান্তরিত করেছিল।
২০১৩ সালের রাজনৈতিক সঙ্কটের সময়, প্রধানমন্ত্রী ইংলাক সিনাওয়াত্রা দ্বারা প্রতিনিধি পরিষদ ভেঙে দেওয়া হয়েছিল, যিনি সাংবিধানিক আদালত কর্তৃক বাতিল না হওয়া পর্যন্ত ২ ফেব্রুয়ারি ২০১৪ তারিখে নির্বাচনের আহ্বান জানিয়েছিলেন। ২০১৪ সালের অভ্যুত্থানের পরে, ২০১৪ সালের সংবিধান অনুযায়ী জাতীয় পরিষদ সামরিক-সমর্থিত, এককক্ষ বিশিষ্ট জাতীয় আইনসভা দ্বারা প্রতিস্থাপিত হয়েছিল।
এপ্রিল ২০১৭ সালে ২০১৭ সালের সংবিধান জারি হওয়ার পরে, রঠসভা পুনঃপ্রতিষ্ঠিত হয়েছিল কিন্তু সংবিধানটি ২০১৯ সালের সাধারণ নির্বাচনের পরে রঠসভা গঠিত না হওয়া পর্যন্ত সামরিক জাতীয় আইনসভাকে অস্থায়ীভাবে বহাল থাকার অনুমতি দেয়।
নোয়াখালী জেলা জামে মসজিদ
নোয়াখালী জেলা জামে মসজিদ বা মাইজদী বড় মসজিদ নামেও এর পরিচিতি রয়েছে। বাংলাদেশের নোয়াখালী জেলার প্রধান জামে মসজিদ।
অবস্থান
নোয়াখালীর শহরের প্রাণ কেন্দ্রে অবস্থান করছে মাইজদী জামে মসজিদ। মসজিদের পশ্চিমে রয়েছে একটি বড় পুকুর, দক্ষিণে জিলা স্কুল উত্তরে ষ্টেশান রোড এবং জেলা জনস্বাস্থ্য প্রকৌশল ও জেলা সড়ক বিভাগের ভবন, পূর্বে গণপূর্ত বিভাগের ভূমি।
ইতিহাস
১৮৪১ সালের পুরাতন নোয়াখালী শহরে মরহুম ইমাম উদ্দিন সওদাগর নিজের জমিতে জামে মসজিদটি স্থাপন করেছিলেন। মূল নোয়াখালী শহর মেঘনা নদীগর্ভে বিলীন হয়ে যাবার সময় সেই মসজিদটিও নদীগর্ভে চিরতরে হারিয়ে যায়। পুরাতন নোয়াখালী শহর নদীগর্ভে বিলীন হয়ে যাবার পরে মাইজদীতে নতুন শহর গড়ার সময়েই ১৯৫০ সালে মসজিদটির নির্মাণ কাজ শুরু হয়।
বিবরণ
এই মসজিদটির মূল এলাকা প্রায় ৩ একর ৮০ ডিসিমেল। এই মসজিদটি তৈরির সময় ছোট এক তলা ভবনে অপরুপ মুসলিম ও দেশী লোকজ শিল্প সৌন্দর্যে লতাপাতা আর নানা কোরআনের আয়াত ও উপদেশ বাণী উৎকীর্ণ করে নির্মাণ করা হয়। মসজিদের দৈর্ঘ্য ১৩০ ফুট ও প্রস্থে ৮০ ফুট আয়তনে মূল ভবনে তিনটি সুর্দৃশ্য গম্বুজ ও নয়টি সুউচ্চ মিনার ইসলামী স্থাপত্যে নির্মিত হয়। এ মসজিদের অভ্যন্তরে আছে সুদৃশ্য ঝাড়বাতি। পুরানো মসজিদ নদীগর্ভে বিলীন হয়ে যাবার সময় ঝাড়বাতি, লোহার সুদৃশ্য গেইট ও অসংখ্য শ্বেত পথরের টুকরো রক্ষা করা গেছে। সেগুলো এখন বর্তমান মসজিদের শোভা বর্ধন করছে। মুসল্লিদের সার্বিক সুবিধার জন্য এখানে নির্মিত হয়েছে আধুনিক শৌচাগার, গোসলখানা ও ওজু খানা।
উলুধ্বনি
উলুধ্বনি হল বাংলা, অসম ও ওডিশার একটি ধর্মীয় ও সামাজিক প্রথা। বিবাহ ও অন্যান্য উৎসবে মহিলারা মুখে 'উলুলুলুলু' ধ্বনি উচ্চারণ করেন। এটিকে উৎসব ও সমৃদ্ধির প্রতীক মনে করা হয়।
নূর হোসেন
নূর হোসেন (১৯৬১ - ১০ নভেম্বর ১৯৮৭) বাংলাদেশের গণতান্ত্রিক আন্দোলনে স্মরণীয় ব্যক্তিত্ব, যিনি ১৯৮৭ সালের ১০ নভেম্বর তৎকালীন বাংলাদেশের রাষ্ট্রপতি লেফটেন্যান্ট জেনারেল হুসেইন মুহাম্মদ এরশাদের স্বৈরাচারী শাসন ব্যবস্থার বিরুদ্ধে সংগঠিত গণতন্ত্র প্রতিষ্ঠার আন্দোলন চলাকালে পুলিশের গুলিতে নিহত হন।
প্রাথমিক জীবন
নূর হোসেনের পৈতৃক বাড়ি পিরোজপুর জেলার মঠবাড়িয়া উপজেলার ঝাটিবুনিয়া গ্রামে। ১৯৭১ সালের স্বাধীনতা যুদ্ধের পর তাঁর পরিবার স্থান পরিবর্তন করে ঢাকার ৭৯/১ বনগ্রাম রোডে আসে। পিতা মুজিবুর রহমান ছিলেন পেশায় অটোরিকশা চালক। তাঁর মায়ের নাম মরিয়ম বিবি। অর্থনৈতিক অসচ্ছলতার কারণে অষ্টম শ্রেণি পর্যন্ত পড়ার পর নূর হোসেন পড়াশোনা বন্ধ করে গাড়ির ড্রাইভার হিসেবে প্রশিক্ষণ গ্রহণ করেন। নূর হোসেন আওয়ামী লীগের রাজনীতির সাথে সক্রিয়ভাবে যুক্ত ছিলেন। তিনি ঢাকা জেলা আওয়ামী মটর চালক লীগের বনগ্রাম শাখার প্রচার সম্পাদকের দায়িত্বে ছিলেন।
স্বৈরাচার বিরোধী আন্দোলন
230px|thumbnail|left|১৯৮৭ সালের ১০ই নভেম্বরের গণ আন্দোলন।
১৯৮৭ সালের ১০ই নভেম্বর দেশের দুটি রাজনৈতিক দল বিএনপি ও আওয়ামী লীগ একত্র হয়ে স্বৈরশাসক এরশাদের পতনের লক্ষ্যে ঢাকা অবরোধ কর্মসূচির ঘোষণা করে। এর পূর্বে এরশাদ ১৯৮২ সালে একটি সেনা উত্থানের মধ্যদিয়ে ক্ষমতা গ্রহণ করেন এবং ১৯৮৭ সালের নির্বাচনে জয়লাভ করেন, কিন্তু বিরোধী দলগুলো তাঁর এই নির্বাচনকে জালিয়াতি বলে অভিযুক্ত করে। তাঁদের একমাত্র দাবি ছিল নির্দলীয় তত্ত্বাবধায়ক সরকারের নিয়ন্ত্রণে জাতীয় সংসদ নির্বাচন করা।
অবরোধ কর্মসূচির অংশ হিসেবে ঢাকায় একটি মিছিলে নূর হোসেন অংশ নেন এবং প্রতিবাদ হিসেবে বুকে পিঠে সাদা রঙে লিখিয়ে নেন: "স্বৈরাচার নিপাত যাক, গণতন্ত্র মুক্তি পাক" । মিছিলটি ঢাকা জিপিওর সামনে জিরো পয়েন্টের কাছাকাছি আসলে স্বৈরশাসকের মদদপুষ্ট পুলিশবাহিনীর গুলিতে নূর হোসেনসহ মোট তিনজন আন্দোলনকারী নিহত হন। এসময় বহু আন্দোলনকারী আহত হন। নিহত অপর দুই ব্যক্তি হলেন যুবলীগ নেতা নুরুল হূদা বাবুল এবং আমিনুল হূদা টিটু।
প্রতিক্রিয়া ও ফলাফল
এই হত্যাকাণ্ডের প্রতিক্রিয়া স্বরূপ বিরোধী দলগুলো ১১ ও ১২ই নভেম্বর সারা দেশে সকাল সন্ধ্যা হরতাল ঘোষণা করে। বাংলাদেশের গণতন্ত্রকামী মানুষ বিক্ষোভে ফেটে পড়ে; ফলে স্বৈরাচার বিরোধী আন্দোলন আরো ত্বরান্বিত হয়। এই আন্দোলনের ধারাবাহিকতায় ১৯৯০ সালের ৬ ডিসেম্বর জেনারেল এরশাদ পদত্যাগ করেন। এর মধ্য দিয়ে স্বৈরাচারী সরকারের পতন ঘটে গণতন্ত্র পুনঃপ্রতিষ্ঠিত হয়।
এরশাদ পদত্যাগ করলে বাংলাদেশে দুটি হ্যাঁ-না ভোটের মধ্য দিয়ে নির্বাচনকালীন তত্ত্বাবধায়ক সরকার এবং প্রধানমন্ত্রী-শাসিত সরকার ব্যবস্থা চালু হয়। জাতীয় সংসদ নির্বাচন অনুষ্ঠিত হয়, এতে বেগম খালেদা জিয়া বাংলাদেশের প্রথম মহিলা প্রধানমন্ত্রী নির্বাচিত হন। এর এক বছর পর সরকারের পক্ষ থেকে নূর হোসেন এর মৃত্যুর দিনটি সরকারিভাবে উদযাপনে উদ্যোগ গৃহীত হয়। দিনটিকে প্রথমে ঐতিহাসিক ১০ই নভেম্বর দিবস হিসেবে ঘোষণা করা হলেও আওয়ামী লীগ এটিকে শহিদ নূর হোসেন দিবস করার জন্য সমর্থন প্রদান করে এবং এই নামটি এখন পর্যন্ত বহাল রয়েছে। পদত্যাগের পর এরশাদের জাতীয় পার্টি আওয়ামী লীগের সাথে একত্রে মহাজোট গঠন করে। ১৯৯৬ সালে এরশাদ, নূর হোসেনের মৃত্যুর জন্য জাতীয় সংসদে আনুষ্ঠানিকভাবে ক্ষমা প্রার্থনা করেন। তাঁর দল জাতীয় পার্টি এখন ১০ই নভেম্বরকে গণতন্ত্র দিবস হিসেবে পালন করে।
নূর হোসেন সম্পর্কিত বিভিন্ন বক্তব্য
thumb|230px|ঢাকার জিরো পয়েন্টকে পরবর্তীতে নূর হোসেন চত্বর নামকরণ করা হয়।
প্রধানমন্ত্রী শেখ হাসিনা ১০ই নভেম্বরের স্মৃতিচারণ করে বলেন: "আমরা যখন মিছিল শুরু করছিলাম তখন নূর হোসেন আমার পাশে দাঁড়িয়ে ছিল। আমি তাকে কাছে ডাকলাম এবং বললাম তার গায়ের এই লেখাগুলোর কারণে তাকে পুলিশ গুলি করবে। তখন সে তার মাথা আমার গাড়ির জানালার কাছে এনে বলল, "আপা আপনি আমাকে দোয়া করুন, আমি গণতন্ত্র রক্ষায় আমার জীবন দিতে প্রস্তুত।"''"
২০০৪ সালে এক সাক্ষাৎকারে প্রথম আলো সম্পাদক মতিউর রহমানকে নূর হোসেনের পিতা বলেন:
সম্মাননা
thumb|ফুলার রোডের মোড়ে নূর হোসেন ভাস্কর্য।
নূর হোসেনের স্মৃতির প্রতি শ্রদ্ধা জানিয়ে তাঁর নামে স্মারক ডাকটিকেট প্রকাশ করা হয়েছে। ১৯৯১ সালে তার চতুর্থ মৃত্যুবাষির্কী উপলক্ষে বাংলাদেশ সরকার কর্তৃক প্রথম দুই টাকা মূল্যের স্মারক ডাকটিকিট প্রকাশিত হয়। প্রতি বছরের ১০ই নভেম্বর বাংলাদেশে "নূর হোসেন দিবস" হিসেবে পালন করা হয়। এছাড়া তিনি যে স্থানে পুলিশের গুলিতে নিহত হন, তাঁর নামানুসারে সেই জিরো পয়েন্টের নামকরণ করা হয়েছে নূর হোসেন চত্বর। জাহাঙ্গীরনগর বিশ্ববিদ্যালয়ে শহীদ নূর হোসেনের একটি মুরাল রয়েছে। ১০ই নভেম্বর তাঁর মৃত্যুর কিছু সময় পূর্বে তোলা তাঁর গায়ে লেখাযুক্ত আন্দোলনরত অবস্থার ছবিটি বাংলাদেশে গণতান্ত্রিক আন্দোলনের এক গুরুত্বপূর্ণ প্রতীক হিসেবে বিবেচিত হয়।
ইকবাল আব্দুল্লাহ
সায়েদ ইকবাল আব্দুল্লাহ (Sayed Iqbal Abdulla) (জন্ম ২ ডিসেম্বর ১৯৮৯) হলেন একজন ভারতীয় ক্রিকেটার। ইকবাল অর্থডক্স স্পিন বল করে থাকেন এবং বাহাতি লো অর্ডার ব্যাটসম্যান হিসেবে ব্যাটিং করে থাকেন। তিনি মুম্বাই ক্রিকেট দলের হয়ে রনজি ট্রফি খেলে থাকেন এবং ইন্ডিয়ান প্রিমিয়ার লীগ ক্রিকেট প্রতিযোগিতায় রাজস্থান রয়াল দলের হয়ে খেলছেন। এর পূর্বে তিনি কলকাতা নাইট রাইডার্স দলের হয়ে খেলেছেন।
খেলোয়াড়ী জীবন
তিনি সাধারণত ইন্ডিয়া এ, ইন্ডিয়া গ্রীণ, ইন দ্যা চ্যালেঞ্জে ট্রফি, ভারত অনূর্ধ্ব-১৯, কলকাতা নাইট রাইডার্স এবং মুম্বাই দলের হয়ে খেলে থাকেন। তিনি মুম্বাই ক্লাব সার্কিট এর একজন নিয়মিত খেলোয়াড়। আব্দুল্লাহ ২০১০-১১ মৌসুমের মুম্বাই এর সবচেয়ে বেশি উইকেট সংগ্রাহক ছিলে, তিনি মোট ২৭টি উইকেট নেন ২২.১১ গড়ে। তিনি একজন প্রতিভাবান লো অর্ডার ব্যাটসম্যান ও একজন অসাধারণ ফিল্ডারও বটে।
ইন্ডিয়ান প্রিমিয়ার লীগ
২০১১ সালের আইপিএল মৌসুমে আব্দুল্রাহ দুইবার ম্যান অব দ্যা ম্যাচ নির্বাচিত হন। এছাড়াও তিনি "নতুন তরুন উদীয়মান" পুরস্কার লাভ করেন। তিনি ২০১১ সালে অস্ট্রেলিয়ায় অনুষ্ঠিতব্য ইমার্জিং প্লেয়াড় টুর্ণামেন্টে চলাকালে ভারতের হয়ে ম্যান ম্যান অস্ট্রেলিয়া পুরস্কার জিতে নেন। ২০১২ সালে থেকে আব্দুল্লাহ তার দল কলকাতা নাইট রাইডার্স এর সঙ্গে ৫ বছর খেলা মনোনীত প্রথম কোন খেলোয়াড়।
বারবারা ইভেলিন বেইলি
বারবারা এভলিন বেইলি (জন্ম: ১৪ মার্চ ১৯৪২) জ্যামাইকার কিংস্টনের একজন শিক্ষাবিদ, লেখক এবং লিঙ্গ গবেষণার পণ্ডিত। তার শিক্ষাজীবনের পাশাপাশি, তিনি নারীদের অধিকার সংক্রান্ত অসংখ্য সম্মেলন ও সমাবেশে জ্যামাইকার প্রতিনিধিত্ব করেছেন। ২০০৮ সালে তিনি রাষ্ট্রীয় দলগুলির দ্বারা মহিলাদের বিরুদ্ধে বৈষম্য দূরীকরণ সংক্রান্ত জাতিসংঘ কমিটির সদস্য হিসেবে নির্বাচিত হন।
ক্যারিয়ার
বেইলি ওয়েস্ট ইন্ডিজ বিশ্ববিদ্যাল (ইউডব্লিউআই) এ পড়াশোনা করেন, যেখানে তিনি ১৯৭৪ সালে অণুজীববিজ্ঞান বিষয় নিয়ে বিএসসি ১৯৮৩ সালে শিক্ষা বিষয়ে স্নাতকোত্তর ও পিএইচডি ডিগ্রি লাভ করেন ১৯৮৭ সালে। তিনি ১৯৮০ থেকে ১৯৯৬ পর্যন্ত ওয়েস্ট ইন্ডিজ বিশ্ববিদ্যালয়ে প্রভাষক হিসেবে ছিলেন। ১৯৯৫ থেকে ২০১০ পর্যন্ত, তিনি ইউনিভার্সিটির ইনস্টিটিউট ফর জেন্ডার অ্যান্ড ডেভেলপমেন্ট স্টাডিজের আঞ্চলিক সমন্বয়কারী হিসেবে দায়িত্ব পালন করেন। ২০০৩ সালে, বেইলিকে ওয়েস্ট ইন্ডিজ বিশ্ববিদ্যালয়ে লিঙ্গ ও শিক্ষার অধ্যাপক হিসেবে মনোনীত করা হয়েছিল।
বেইলি অসাবধানতাবশত ১৯৮০-এর দশকে আন্তর্জাতিক নারী আন্দোলনে যুক্ত হন যখন তাকে জ্যামাইকায় মেথডিস্ট মহিলাদের জাতীয় নির্বাহী প্রধান হিসাবে আমন্ত্রণ জানানো হয়েছিল। সেখানে তার কাজের মাধ্যমে এবং ওমেন ইন দ্য মেথোডিস্ট চার্চ ইন দ্য ক্যারিবীয় অ্যান্ড দ্য আমেরিকাস এর প্রতিষ্ঠাতা সদস্য এবং পরবর্তীতে সভাপতি হিসাবে, তিনি সামাজিক প্রচার কার্যক্রমের মাধ্যমে মহিলাদের ক্ষমতায়নের উপায়গুলিতে আগ্রহী হয়ে ওঠেন।
১৯৮৫ সালে, বেইলি কেনিয়ার নাইরোবিতে মহিলাদের জন্য তৃতীয় বিশ্ব সম্মেলনে জ্যামাইকান প্রতিনিধিদলের অংশ ছিলেন। তিনি ১৯৯৫ সালে বেইজিংয়ে মহিলাদের জন্য চতুর্থ বিশ্ব সম্মেলনের জন্য তার দেশের প্রতিনিধি দলেরও অংশ ছিলেন। ২০০০ সালে তিনি নিউইয়র্ক সিটিতে জাতিসংঘ সাধারণ পরিষদে অনুষ্ঠিত "বেইজিং + 5" ফলো-আপ মিটিংয়ে অংশ নিয়েছিলেন।
বেইলি জ্যামাইকার জাতীয় লিঙ্গ উপদেষ্টা কমিটির সভাপতির দায়িত্ব পালন করেছেন, দেশের মধ্যে লিঙ্গ সমতা এবং সামাজিক ন্যায়বিচারকে উন্নীত করে এমন নীতি বিকাশে কাজ করছেন।
রাজ্য দলগুলি বেইলিকে নারীর প্রতি সকল প্রকার বৈষম্য বিলোপ কমিটির সদস্য হিসেবে জানুয়ারী ২০০৯ থেকে ২০১২ এর শেষ পর্যন্ত কাজ করার জন্য নির্বাচিত করেছিল। এই কমিটি সম্মেলনের সাথে যুক্ত দেশগুলির সম্মতি পর্যবেক্ষণ করে, যা নারীর প্রতি বৈষম্য দূর করার লক্ষ্যে ধারাবাহিক নিবন্ধ প্রদান করে। ২০১৫ সালের একটি সাক্ষাৎকারে, বেইলি নারীর সমতা অর্জনের জটিলতাগুলির মধ্যে "আবদ্ধ পিতৃতান্ত্রিক মতাদর্শ" কে কাঠামোগত এবং আদর্শগত বৈষম্যের প্রাথমিক কারণ হিসেবে উল্লেখ করেছিলেন।
স্বীকৃতি
২০০৮ সালে, বেইলি মহিলাদের জন্য সিএআরআইসিওএম (ক্যারিবিয়ান কমিউনিটি) ত্রিবার্ষিক পুরস্কারে ভূষিত হন।
হাওড়া মুম্বই মেইল
১২৮০৯/১০ হাওড়া মুম্বাই মেইল ট্রেন হলো ভারতীয় রেল এর দক্ষিণ পূর্ব রেল এর অন্তর্গত একটি সুপার ফাস্ট এক্সপ্রেস ট্রেন যেটা ভারতের হাওড়া জংশন এবং মুম্বাই সিএসটি স্টেশন এর মধ্যে চলাচল করে। এই ট্রেনটি যখন হাওড়া জংশন থেকে মুম্বাই সিএসটি অবধি যায় তখন এই ট্রেন সংখ্যা ১২৮১০ এবং মুম্বাই থেকে হাওড়া ফেরার পথে এটি ট্রেন সংখ্যা ১২৮০৯ হয়ে যায়।
কোচ সংক্রান্ত তথ্য
বর্তমানে ১২৮০৯/১০ হাওড়া মুম্বাই মেল ট্রেন এ একটি এসি প্রথম শ্রেণী, ২ টি এসি দ্বিতীয় শ্রেণী, ৩ টি এসি তৃতীয় শ্রেণী, ১৩ তা স্লিপার ক্লাস, ২ টি বসার সঙ্গে লাগেজের তাক ওয়ালা কোচ এবং একটি প্যান্ত্রী কার আছে| এ ছাড়াও এই ট্রেন টি একটি রেল মেল কোচ বহন করে যার জন্য এটা তার মেল শিরোনাম আদায় করেছে|
ভারতে বেশির ভাগ ট্রেন পরিষেবার মতন চাহিদার উপর নির্ভর করে ভারতীয় রেল এর বিবেচনা অনুযায়ী কোচ রচনা সংশোধন করা হয়|
পরিসেবা
১২৮০৯/১০ হাওড়া মুম্বাই মেল ১৯৬৮ কিলোমিটার দূরত্ব, ৩৩ ঘণ্টা ১৫ মিনিট সময়ে পূরণ করে ১২৮০৯ মুম্বাই হাওড়া মেল হয়ে| এই যাত্রাপথে ট্রেন টির গড় গতি থাকে ৫৯.১৯ কিলোমিটার প্রতি ঘণ্টায়| ফেরার পথে ১২৮১০ হাওড়া মুম্বাই মেল ওই একই দুরত্ব ৩৩ ঘণ্টা ১০ মিনিট সময়ে পূরণ করে এবং এই যাত্রাপথে তার গড় গতি থাকে ৫৯.৩৪ কিলোমিটার প্রতি ঘণ্টায়|
যেহেতু এই ট্রেন টির গড় গতি ৫৫ কিমি প্রতি ঘণ্টার উপরে, সেহেতু ভারতীয় রেল নিয়ম অনুযায়ী তার ভাড়ায় একটি সুপারফাস্ট অধিভার অন্তর্ভুক্ত করা হয়েছে|
ইঞ্জিন সংক্রান্ত তথ্য
সাঁত্রাগাছি ভিত্তিক একটি ডাব্লিউএপি ৪ ইঞ্জিন হাওড়া জংশন থেকে ইগত্পুরি পর্যন্ত ট্রেন টিকে নিয়ে যায়| তারপর কল্যাণ ভিত্তিক ডাব্লিউসিএএম ৩ অথবা ডাব্লিউসিএএম ২/২পি ইঞ্জিন এর দ্বারা বাকিটা রাস্তা সম্পূর্ণ করা হয়|
সময় সূচী
১২৮১০ হাওড়া মুম্বাই মেল দৈনিক ভিত্তিতে হাওড়া জংশন থেকে রাত ৮ টা বেজে ১৫ মিনিটে ছারে এবং ছাড়ার পর ৩ দিনের দিন ভোর ৫ টা বেজে ২৫ মিনিটে মুম্বাই সিএসটি তে গিয়ে পৌঁছায়|
১২৮০৯ মুম্বাই হাওড়া মেল দৈনিক ভিত্তিতে মুম্বাই সিএসটি থেকে রাত ৮ টা বেজে ৩৫ মিনিটে ছারে এবং ছাড়ার পর ৩ দিনের দিন ভোর ৫ টা বেজে ৫০ মিনিটে হাওড়া জংশন এ গিয়ে পৌঁছায়|
সাইফুল হাসান বাদল
সাইফুল হাসান বাদল (জন্ম: ১৫ ফেব্রুয়ারি ১৯৬৪ খ্রি.) বাংলাদেশ সিভিল সার্ভিসের একজন অবসরপ্রাপ্ত কর্মকর্তা। তিনি বরিশালের বিভাগীয় কমিশনার ও স্বাস্থ্য শিক্ষা ও পরিবার কল্যাণ বিভাগের সচিব হিসেবে দায়িত্ব পালন করেছেন।
প্রাথমিক জীবন
সাইফুল হাসান ১৯৬৪ খ্রিষ্টাব্দের ১৫ ফেব্রুয়ারি মাদারীপুর জেলার সদর উপজেলায় জন্মগ্রহণ করেন। তিনি কালীগঞ্জ উচ্চ বিদ্যালয় থেকে এসএসসি ও কালকিনি কলেজ থেকে এইচএসসি পাস করেন। তিনি ঢাকা বিশ্ববিদ্যালয়ের লোকপ্রশাসন বিভাগ থেকে স্নাতক (সম্মান) ও স্নাতকোত্তর ডিগ্রি লাভ করেন। এছাড়া তিনি বাংলাদেশ ইনস্টিটিউট অফ ম্যানেজমেন্ট থেকে ডিপ্লোমা-ইন-কম্পিউটার সায়েন্স এবং নর্দান ইউনিভার্সিটি বাংলাদেশ থেকে মানবসম্পদ ব্যবস্থাপনা বিষয়ে এমবিএ সম্পন্ন করেন।
কর্মজীবন
সাইফুল হাসান বাদল বাংলাদেশ সিভিল সার্ভিসের (প্রশাসন) ক্যাডারের একাদশ ব্যাচের একজন কর্মকর্তা হিসেবে ১৯৯৩ খ্রিষ্টাব্দে সরকারি চাকরিতে যোগ দেন। তিনি মাঠ প্রশাসনে বিভিন্ন পর্যায়ে দায়িত্ব পালন করেছেন। তিনি সহকারী কমিশনার, সহকারী কমিশনার (ভূমি), উপজেলা নির্বাহী কর্মকর্তা, জেলা প্রশাসক এবং বিভাগীয় কমিশনার হিসেবে কর্মরত ছিলেন। তিনি বিভিন্ন মন্ত্রণালয়েও দায়িত্ব পালন করেছেন। এছাড়া তিনি বাংলাদেশ টেলিভিশনের উপ-মহাপরিচালক, বাংলাদেশ ওভারসিজ এমপ্লয়মেন্ট অ্যান্ড সার্ভিসেস লিমিটেডের (বোয়েসেল) ব্যবস্থাপনা পরিচালক ছিলেন। তিনি স্বাস্থ্য শিক্ষা ও পরিবার কল্যাণ বিভাগের সচিব হিসেবে দায়িত্ব পালন করেছেন।  ২০২৩ খ্রিষ্টাব্দের ফেব্রুয়ারি মাসে তিনি সরকারি চাকরি থেকে অবসর লাভ করেন।
পুরস্কার ও সম্মাননা
তার অর্জিত পুরস্কার ও সম্মাননার মধ্যে রয়েছে–
লা রেফোর্মা পৌরসভা
<templatestyles src="Module:Infobox/styles.css"> লা রিফর্মা দক্ষিণ-পশ্চিম মেক্সিকোর ওক্সাকাতে অবস্থিত একটি শহর এবং পৌরসভা । পৌরসভাটি ৪৯৬.৩ বর্গ কিলোমিটার এলাকা জুড়ে অবস্থিত। এটি সিয়েরা সুর অঞ্চলের পশ্চিমে পুটলা জেলার অংশ।
২০০৫ সালের হিসাবে, পৌরসভার মোট জনসংখ্যা ছিল ৩,০৯৬ জন।
রেসলম্যানিয়া ৩৪
রেসলম্যানিয়া ৩৪ একটি পেশাদার কুস্তি প্রতি-দর্শনে-পরিশোধ এবং ডাব্লিউডাব্লিউই নেটওয়ার্কের অনুষ্ঠান ছিল, যেটি ডাব্লিউডাব্লিউই তাদের ব্র্যান্ড র, স্ম্যাকডাউনের জন্য প্রযোজনা করেছিল। এই অনুষ্ঠানটি ২০১৮ সালের ৮ই এপ্রিল তারিখে মার্কিন যুক্তরাষ্ট্রের লুইজিয়ানার নিউ অরলিন্সের মার্সিডিজ-বেঞ্জ সুপারডোমে অনুষ্ঠিত হয়েছিল এবং ডাব্লিউডাব্লিউই নেটওয়ার্কে সরাসরি সম্প্রচারিত হয়েছিল। এটি রেসলম্যানিয়া কালানুক্রমিকের অধীনে প্রচারিত চৌত্রিশতম অনুষ্ঠান ছিল।
প্রাক-প্রদর্শনে তিনটি সহ মূল অনুষ্ঠান মিলিয়ে মোট ১৪টি ম্যাচ এই অনুষ্ঠানে অনুষ্ঠিত হয়েছিল। এই অনুষ্ঠানের সর্বশেষ শেষ ম্যাচে ব্রক লেজনার ডাব্লিউডাব্লিউই ইউনিভার্সাল চ্যাম্পিয়নশিপ ম্যাচে রোমান রেইন্সকে হারিয়েছে। অন্যান্য শীর্ষস্থানীয় ম্যাচে, এ জে স্টাইলস ডাব্লিউডাব্লিউই চ্যাম্পিয়নশিপ ম্যাচে শিনসুকে নাকামুরাকে, রোন্ডা রাউজি এবং কার্ট এঙ্গেল মিক্সড ট্যাগ টিম ম্যাচে ট্রিপল এইচ এবং স্টেফানি ম্যাকম্যানকে এবং ড্যানিয়েল ব্রায়ান এবং শেন ম্যাকম্যান কেভিন ওয়েন্স এবং সামি জেইনকে হারিয়েছে। অন্যদিকে, দি আন্ডারটেকার জন সিনাকে হারিয়েছে। এই অনুষ্ঠানের মাধ্যমে রোন্ডা রাউজি ডাব্লিউডাব্লিউইতে অভিষেক করেছেন এবং একই সাথে ড্যানিয়েল ব্রায়ান প্রায় ৩ বছর পর এই অনুষ্ঠানে পুনরায় কুস্তি করেছেন।
শার্লট ফ্লেয়ার ২০১৮ সালের নারীদের রয়্যাল রাম্বল বিজয়ী আসকাকে ডাব্লিউডাব্লিউই স্ম্যাকডাউন নারী চ্যাম্পিয়নশিপ ম্যাচে হারিয়েছে। এই হারের ফলে, আসকার অপরাজিত থাকার ধারা শেষ হয়েছে। ১০ বছর বয়সী নিকোলাস (রেফারি জন কোনের পুত্র) ডাব্লিউডাব্লিউই র ট্যাগ টিম চ্যাম্পিয়নশিপ ম্যাচ ব্রোন স্ট্রোম্যানের সাথে মিলে সিজারো এবং শেইমাসকে হারানোর মাধ্যমে ডাব্লিউডাব্লিউইর ইতিহাসের সর্বকনিষ্ঠ চ্যাম্পিয়ন হয়েছিল। এই অনুষ্ঠানে প্রথমবারের মতো ডাব্লিউডাব্লিউই স্ম্যাকডাউন ট্যাগ টিম চ্যাম্পিয়নশিপ ম্যাচের আয়োজন করা হয়েছিল।
মুসলিম স্টুডেন্টস অর্গানাইজেশন অব ইন্ডিয়া
মুসলিম স্টুডেন্টস অর্গানাইজেশন অফ ইন্ডিয়া (मुस्लिम स्टूडेंट्स आर्गेनाइजेशन ऑफ़ इंडिया) বা এমএসও হল সুন্নী মুসলমানদের একটি ছাত্র এবং যুব শাখা, বিশেষত বেরলভী আন্দোলনের, যারা ভারতে সুফিবাদের সাথে জড়িত। এটি পুরো ভারত জুড়ে কাজ করছে। এমএসএ হল আলীগড় মুসলিম বিশ্ববিদ্যালয়ের অন্যতম শক্তিশালী যুব আন্দোলন এবং দেশের মুসলিম জনসংখ্যা ও প্রতিষ্ঠানে তীব্র উপস্থিতি রয়েছে। এটি আলীগড় মুসলিম বিশ্ববিদ্যালয়ে সিমির (SIMI) প্রভাব মোকাবেলায় গঠিত হয়েছিল।
মিশন
""কুরআন ও সুন্নাহ'র আলোকে সমাজ ও দেশের উন্নয়নে শিক্ষার্থী ও যুবকদের পথনির্দেশনা করা। كونوا مع الصادقين এবং সত্যবাদী (কুরআন) এর সাথে থাকি সংগঠনের স্লোগান""
- এমএসও ভারত
গঠন ও মতাদর্শ
১৯৭৭ সালে আলিগড় মুসলিম বিশ্ববিদ্যালয়ে ছাত্র এবং শিক্ষাবিদদের দ্বারা গঠিত। এড. ইসমাইল ওয়াফা ছিলেন শীর্ষস্থানীয় শিক্ষার্থী, যিনি ভারতের এমএসও প্রতিষ্ঠা করতে সহায়তা করেছিলেন, এমএসও আহলে সুন্নাত ওয়াল জামা'আহ ইসলামের আদর্শকে অনুসরণ করে যা ঐতিহ্যবাহী ইসলাম হিসাবেও পরিচিত। এমএসওর অভিমত, শান্তি প্রতিষ্ঠার লক্ষ্যে শান্তি, পারস্পরিক সহযোগিতা, ভালবাসা, ভ্রাতৃত্ব এবং সাম্প্রদায়িক সম্প্রীতির উপর ভিত্তি করে সুফি ইসলামী শিক্ষাগুলিই বিশ্বের সামনে একমাত্র বিকল্প পথ। ১৯৯৩ সালে কেনেডি অডিটোরিয়ামে প্রথম সম্মেলনের আয়োজন করা হয়েছিল, যেখানে সুন্নি মারকাজ কেরালার শেখ আবু বকর আহমদ এবং ওয়ার্ল্ড ইসলামিক মিশনের আল্লামা আরশাদুল কাদেরী উপস্থিত ছিলেন।
পৃষ্ঠপোষক
এমএসও বিশ্বব্যাপী ৫০০ প্রভাবশালী মুসলমানদের মধ্যে উল্লেখযোগ্য ইসলামী পন্ডিতদের দ্বারা পৃষ্ঠপোষকতা প্রাপ্ত।
আলিগড় মুসলিম বিশ্ববিদ্যালয়ের উর্দু বিভাগের অধ্যাপক, মারেহরা শরীফের সুফি দরগাহ ও খানকা-এ-বরকাতীয়ার সাজ্জাদানশীন এবং জামিয়া আল বরকাত আলিগড়ের সভাপতি। আজমীর শরীফ দরগাহের গদীনশীন, আলীগড় মুসলিম বিশ্ববিদ্যালয়ের ইতিহাস বিভাগের প্রাক্তন অধ্যাপক।
লক্ষ্য ও উদ্দেশ্য
এমএসও এর ওয়েবসাইট অনুসারে নিম্নলিখিত লক্ষ্য এবং উদ্দেশ্য রয়েছে:
বিস্তারণ
জাতীয় ছাত্র সম্মেলন ২০১২ সালের ২৬ এপ্রিল থেকে ২৮ এপ্রিল দক্ষিণ ভারতের কেরালার এর্নাকুলামে অনুষ্ঠিত হয়েছিল, যেখানে ভারতের ২০টি রাজ্যের কমপক্ষে ৫০ জন জাতীয় প্রতিনিধি উপস্থিত ছিলেন।
অনুকরণ (কাশ্মীরি ভাঁড়)
নাক্কাল হল ভারতের উত্তর প্রদেশ এবং দিল্লি রাজ্যে প্রাপ্ত একটি মুসলিম সম্প্রদায়। এরা কাশ্মীরি ভাঁড় এবং সম্প্রতি এরা কাশ্মীরি শেখ হিসাবেও পরিচিত। নাক্কাল বৃহত্তর ভাঁড় সম্প্রদায়ের মধ্যে একটি উপ-গ্রুপ।
উৎস
নাক্কালের আক্ষরিক অর্থ উর্দু ভাষায় নকল করা, এবং নাক্কালরা যেহেতু আওধের নবাবদের দরবারে নকলকারী ছিলেন, সেই থেকে তারা তাদের এই নাম পান। তাদের মাতৃভাষা উর্দু। কিছু ঐতিহ্য অনুসারে এগুলি মীরাসি সম্প্রদায়ের একটি শাখা, অন্যরা এগুলি ভাঁড় সম্প্রদায়ের একটি উপ-গোষ্ঠী হিসাবে বিবেচনা করে থাকে। তাদেরকে কাশ্মীর থেকে নবাব নাসির-উদ্দিন হায়দার আমন্ত্রণ জানিয়েছিলেন। বেশিরভাগই কাশ্মীর থেকে আগত আলি জানের বংশোদ্ভূত ছিলেন এবং ওয়াজিদ আলী শাহের দরবারে দায়িত্ব পালন করেছিলেন। তাঁর বংশধররা আওধের তালুকদারদের বিনোদনের জন্য নকল করার এই ঐতিহ্য ধরে রেখেছিল।
বর্তমান পরিস্থিতি
নাক্কালরা লখনৌ শহরের পুরানো অংশগুলিতে রয়েছে। তারা এখন কথা বলতে উর্দু এবং আওয়াধি ব্যবহার করে এবং নাক্কাল শব্দটি অপছন্দ করেন। তারা নিজেদের শেখ বলে দাবি করেন। তারা কঠোরভাবে অন্তঃসত্ত্বা, নিকটাত্মীয়কে বিয়ে করে এবং জ্ঞাতিভাইদের মধ্যে বিবাহের অনুশীলন করে। সম্প্রদায়ে কোনও বহিরাগত গোষ্ঠীর কোনও ব্যবস্থা নেই।
নাক্কালের ঐতিহ্যবাহী পেশা ছিল নকল করা(বহুরূপী), তবে অন্যান্য সংস্থাভিত্তিক জাতের মতো তারাও তাদের ঐতিহ্যগত পেশা হ্রাস পেয়েছে। বেশিরভাগ নাক্কাল এখন দোকান রাখছেন এবং ছোটোখাটো কাজ করছেন, আবার কেউ কেউ এখন দিনমজুরি করছেন। তারা কাশ্মীরি শেখ হিসাবে একটি নতুন পরিচয় অর্জনের প্রক্রিয়াধীন, এবং এর অর্থ তাদের ঐতিহ্যগত পেশাকে ক্রমবর্ধমান পরিত্যাগ। এটি সম্ভবত সম্ভব যে তারা সফল হলে নাক্কাল নামটি ইতিহাসের পাতায় মিলিত হবে। নাক্কাল শিয়া, এবং তাদের রীতিনীতিগুলি লখনৌ শহরের অন্যান্য মুসলিম সম্প্রদায়ের মতো।
পুকেটপাপা নারী ভোটাধিকার স্মৃতিসৌধ
পুকেটপাপা নারী ভোটাধিকার স্মৃতিসৌধ হল একটি আকর্ষণীয় ভাস্কর্য। মহিলাদের ভোটের অধিকারের জন্য লড়াই করা স্বল্প পরিচিত ভোটাধিকারীদের স্মরণ করে এই ভাস্কর্য তৈরি। এটি নিউজিল্যান্ডের অকল্যান্ড শহরের থ্রি কিংস শহরতলির রোজ পার্কে অবস্থিত। নিউজিল্যান্ড ছিল বিশ্বের প্রথম স্বশাসিত দেশ যেটি নারীদের প্রতি ভোটাধিকার প্রসারিত করেছিল।
স্মৃতিসৌধটি অনুমোদন ও স্থাপন করেছিল পুকেটপাপা স্থানীয় বোর্ড এবং অকল্যান্ড কাউন্সিল। এটির নকশা করেছিলেন শিল্পী ম্যাথিউ ভ্যান স্টারমার এবং কারমেন সোসিখ এবং এর নির্মাতা ছিল এমভিএস স্টুডিও। নকশাটি হল ক্যামেলিয়ার একটি বিমূর্ত প্রতিকৃতি, যা উনবিংশ শতাব্দীতে নিউজিল্যান্ডে ভোটাধিকার আন্দোলনের প্রতীক ছিল। ফুলের গোড়ায় স্থানীয় নারীদের নাম খোদাই করা আছে যাঁরা ১৮৯৩ সালে সংসদে নারীদের ভোট দেওয়ার আবেদনে স্বাক্ষর করেছিলেন।
গঠন
পুকেটপাপা মহিলাদের ভোটাধিকার স্মৃতিসৌধটি ওয়েদারিং স্টিলের তৈরি এবং এর আকার ক্যামেলিয়া ফুলের শৈলীযুক্ত - এটি ছিল ১৮৯০-এর দশকে ভোটের জন্য প্রচারণা চালানো মহিলাদের দ্বারা পরিধান করা ফুল। শিল্পকর্মটি স্থাপন করেছিল পুকেটপাপা স্থানীয় বোর্ড এবং বোর্ডের ইচ্ছাধীন তহবিল থেকে এর জন্য অর্থ প্রদান করা হয়েছিল। মোট খরচ হয়েছিল প্রায় $৬৬,০০০, যার মধ্যে উদ্যানের ভূদৃশ্য এবং অন্যান্য উন্নতি অন্তর্ভুক্ত ছিল।
বোর্ডের সদস্য মাইকেল উড এই প্রকল্পের নেতৃত্বে ছিলেন এবং বলেছেন যে এটি ১২০ বছরেরও বেশি সময় ধরে মাউন্ট রসকিলের (পুকেটপাপা) নাগরিক ও রাজনৈতিক জীবনে মহিলাদের গুরুত্বপূর্ণ অবদানকে সম্মান করে। মাইকেল উড বলেছেন "১৮৯৩ সালে ভোটাধিকারের জন্য আবেদনপত্রে স্বাক্ষরকারী ৩০ বা তার বেশি স্থানীয় মহিলারা খুব সাহসী ছিলেন। তাঁরা এমন সময়ে সমান অধিকারের জন্য কথা বলেছেন, যখন মহিলাদের দ্বিতীয় শ্রেণীর নাগরিক মনে করা হত। এটি স্বীকৃতির যোগ্য"। স্মৃতিসৌধের চারপাশে ভিত্তি প্রস্তরে তাঁদের নাম খোদাই করা আছে। স্মারকটির নকশা করেছিলেন শিল্পী ম্যাথিউ ভ্যান স্টারমার এবং কারমেন সোসিখ।
ভোটাধিকারের ইতিহাস
কেট শেপার্ডের নেতৃত্বে নিউজিল্যান্ডের ভোটাধিকারীদের একটি বিশাল সংগ্রামের শেষে এই সাফল্য এসেছিল। সাত বছর ধরে প্রচারণা চলাকালীন ৩১,৮৭২টি স্বাক্ষর সংগ্রহ করা হয়েছিল, যার পরিসমাপ্তি ঘটেছিল ১৮৯৩ সালে, একটি ঠেলাগাড়িতে করে নারীদের ভোটাধিকারের জন্য সংসদে পেশ করা আবেদনপত্রে। এটি অস্ট্রালেশিয়ায় সংগ্রহ হওয়া সবচেয়ে বড় আবেদনপত্র ছিল। কেট শেপার্ড নিউজিল্যান্ডের মহিলাদের ভোট দেওয়ার অধিকার জেতার লড়াইয়ের নেতা হিসাবে স্বীকৃত। তিনি এবং অন্যান্য অগ্রগামী মহিলারা এত কার্যকরভাবে প্রচারণা চালান যে ১৮৯৩ সালের ১৯শে সেপ্টেম্বর নিউজিল্যান্ড বিশ্বের প্রথম স্ব-শাসিত দেশ হয়ে ওঠে যেখানে ২১ বছরের বেশি বয়সী সমস্ত মহিলাদের ভোটদানের অধিকার স্বীকৃত হয়।
উত্তরবঙ্গ মেডিকেল কলেজ ও হাসপাতাল
থাম্ব|বিভাগ thumb|উত্তরবঙ্গ বিশ্ববিদ্যালয় মেডিকেল কলেজের ভিত্তিপ্রস্তর উত্তরবঙ্গ মেডিকেল কলেজ ও হাসপাতাল ভারতের শিলিগুড়িতে অবস্থিত একটি মেডিকেল শিক্ষাপ্রতিষ্ঠান। এটি পশ্চিমবঙ্গের উত্তরবঙ্গ অঞ্চলের বৃহত্তম এবং একমাত্র স্বাস্থ্যসেবা, যা তৃতীয় রেফারেল ইনস্টিটিউট হিসাবে পরিবেশন করে এবং স্নাতক এবং স্নাতকোত্তর শিক্ষার ব্যবস্থা রয়েছে। জলপাইগুড়িতে অপর একটি মেডিকেল কলেজ নির্মাণের কাজটি খুব শীঘ্রই ২০১৮ সালের মাঝামাঝি সময়ে শেষ হওয়ার কথা ছিল এবং সম্ভবত এই হাসপাতাল উত্তরবঙ্গ মেডিকেল কলেজের চাপ কমাবে। এটি পশ্চিমবঙ্গের বারোটি সরকারি মেডিকেল কলেজগুলির মধ্যে একটি। এই হাসপাতালে শয্যা রয়েছে ৮২২ টি এবং উত্তরবঙ্গ এবং  উত্তর-পূর্ব ভারত এবং আশেপাশের দেশ নেপাল, ভুটান এবং বাংলাদেশের আশেপাশের রাজ্য মিলিয়ে ১৫ মিলিয়ন লোকদের চিকিৎসা প্রদান করে।
ইতিহাস
এটি ১৯৬৮ সালে উত্তরবঙ্গের প্রথম মেডিকেল কলেজ হিসাবে প্রতিষ্ঠিত হয়েছিল। মূলত ডঃ বিসি রায় কল্পনা করেছিলেন, পরিকল্পনাটি বাস্তবায়ন করেছিলেন তৎকালীন রাজ্যের স্বাস্থ্যমন্ত্রী অজিত কুমার পাঞ্জা । প্রফেসর অজিত কে. দত্তগুপ্ত কলেজের প্রথম সরকারী অধ্যক্ষ হিসাবে যোগদান করেন, যা তৎকালীন উত্তরবঙ্গ বিশ্ববিদ্যালয় মেডিকেল কলেজ নামে পরিচিত ছিল। এনবিইউএমসি ১৯৭৮ সালের আগস্টে উত্তরবঙ্গ মেডিকেল কলেজ ও হাসপাতাল নামে পুনঃনির্ধারণ করা হয় এবং প্রশাসনিক নিয়ন্ত্রণ উত্তরবঙ্গ বিশ্ববিদ্যালয় থেকে পশ্চিমবঙ্গ সরকারের হাতে চলে যায়।
বিদ্যায়তন
থাম্ব| জেবিএইচ থেকে দেখুন [[চিত্র:UTTARAN.jpg|alt=Auditorium|কেন্দ্র|ফ্রেমহীন| উত্তরণ উত্তরণ ]] কলেজ ও হাসপাতালের ভবনগুলি বিস্তৃত ক্যাম্পাসে ছড়িয়ে রয়েছে, ভবনগুলি খুব দীর্ঘ করিডোর দ্বারা সংযুক্ত রয়েছে, যার দৈর্ঘ্য ২.৬ কিমি। উত্তরবঙ্গ ডেন্টাল কলেজ এবং নার্সিং প্রশিক্ষণ কলেজও একই ক্যাম্পাসে অবস্থিত।
অন্তর্ভুক্তি
কলেজটি প্রথম থেকেই উত্তরবঙ্গ বিশ্ববিদ্যালয়ের অধিভুক্ত ছিল। ২০০৩ এর ভর্তি ব্যাচ থেকে শুরু করে এটি নবগঠিত পশ্চিমবঙ্গ স্বাস্থ্য বিজ্ঞান বিশ্ববিদ্যালয় থেকে আনুষ্ঠানিকভাবে অনুমোদিত।
প্রশাসন
কলেজ এবং হাসপাতালটি পশ্চিমবঙ্গ সরকার অর্থায়নে পরিচালিত হয়। থাম্ব|একাডেমিক ব্লক (এডি ব্লক)
ভর্তি
স্নাতক কোর্সে (এমবিবিএস) এই সরকারী মেডিকেল কলেজে ভর্তি হয় প্রতিযোগিতামূলক প্রবেশিকা পরীক্ষার মাধ্যমে।
সুপ্রিম কোর্টের আদেশে দেশের প্রায় সকল মেডিকেল কলেজের ক্ষেত্রে যেমন এনটিএ পরিচালিত নিট পরীক্ষায় (জাতীয় যোগ্যতা-কাম-প্রবেশিকা পরীক্ষা) - শিক্ষার্থীদের যোগ্যতা অর্জনের ভিত্তিতে কলেজটিতে ভর্তি হওয়া যায়।
স্নাতক কোর্স
থাম্ব|অ্যানাটমি ডিসসেকশন হল
তথ্যসূত্র
Https://siliguritimes.com/new-super-sp विशेषज्ञ ty- hहास-- eded- nbmch/ amp/ দেখুন
https://m.telegraphindia.com/states/west-bengal/rs-150cr-to-nbmch-for-super-speciality-status-hospital-to-use-the-funds-to-improve-infrastructure-and- পরিচয় করিয়ে নতুন-ধরনের অফ সার্জারি / সিআইডি / 218205
https://m.telegraphindia.com/states/west-bengal/nbmch-plan-for-new-units/cid/158624
ফাতিমা
ডান|থাম্ব|150x150পিক্সেল|আরবি লিপিতে লেখা ফাতিমা আজ-জারাহ্‌ । ফাতিমা বিনতে মুহাম্মদ (فاطمة; fāṭimah; উচ্চারণ ; আনু. ৬০৫ বা ৬১৫ –৬৩২) ছিলেন ইসলামের মহানবী মুহাম্মাদ এবং তার প্রথম স্ত্রী খাদিজার কন্যা। তিনি মুসলিম নর-নারীর কাছে অনুকরণীয় ব্যক্তিত্ব হিসাবে সম্মানিত। মক্কায় কুরাইশদের দ্বারা তার পিতার উপর নিযার্তন ও দুর্দশার সময় ফাতিমা সবসময় তার পাশে ছিলেন। মদিনায় হিজরতের পর তিনি মুহাম্মাদের এর চাচাত ভাই আলি ইবন আবি তালিব  এর সাথে বিবাহ বন্ধনে আবদ্ধ হন। তাদের চারটি সন্তান হয়। তার পিতা হযরত মুহাম্মাদের  এর পরলোকগমনের কয়েক মাস পরেই তিনি পরলোকগমন করেন এবং মদিনার জান্নাতুল বাকিতে তাকে সমাধিস্থ করা হয়। তবে তার কবরের প্রকৃত অচিহ্নিত রয়েছে।
জন্ম
ফাতিমা ৬০৫ সালে মক্কায় খাদিজার গর্ভে জন্মগ্রহণ করেন। তার জন্মদিন সম্পর্কে নানা মতভেদ আছে, তবে সর্বাধিক গ্রহণযোগ্য মতে, তিনি প্রথম কুরআন অবতীর্ণ হওয়ার পাঁচ বছর পর কাবাঘর সংস্কারের সময় ৬০৫ খ্রিষ্টাব্দে জন্মগ্রহণ করেন।  জয়নব, রুকাইয়াহ এবং উম্মে কুলসুমের পর ফাতিমা মুহাম্মদের চতুর্থ কন্যা। খাদিজা তার অন্য সন্তানদের জন্য ধাত্রী রাখলেও ফাতিমাকে ধাত্রীর হাতে ছেড়ে না দিয়ে নিজের কাছে রেখে স্বীয় তত্ত্বাবধানে লালন-পালন করেন।
ইসলাম গ্রহণ
মুহাম্মাদের নবুয়ত লাভের পরপরই ফাতিমা তার মা খাদিজার ও অন্যান্য বোনদের সাথে ইসলাম গ্রহণ করেন। এবং ইসলামের প্রথম ভাগের নারীদের সাথে বাইয়াত লাভ করেন। আয়িশা, ইমাম আয যুরকানি তার শারহুল মাওয়াহিবত গ্রন্থে এই মতকে গ্রহণ করেছেন এবং বলেছেন, ফাতিমার চারিত্রিক গুণাবলী পরিস্ফুটনের ক্ষেত্রে খাদিজার স্পষ্ট অবদান রয়েছে।
শৈশবকাল
শৈশব থেকেই ফাতিমা তার পিতা মুহাম্মাদের ধর্ম সম্পর্কে বুঝতে পারতেন,তার পিতার কষ্ট দেখে তিনিও কষ্ট অনুভব করতেন। একদিন মসজিদে নববীতে সিজদা থাকা অবস্থায় কুরাইশ নেতাদের আদেশে উকবা ইবনে আবু মুয়াত মুহাম্মাদের পিঠে উটের পচা-গলা নাড়ী-ভুঁড়ি উঠিয়ে দিয়েছিলো, ফাতিমা এই ঘটনা শুনতে পেয়ে দ্রুত এসে তার পিতার পিঠ থেকে এসব পচা নাড়িভুরি নামিয়ে দেন ও পরিষ্কার করে দেন। এরপর ফাতিমা কুরাইশ নেতাদের সাথে ঝগড়া করেন। এই ঘটনা মুহাম্মাদের জন্য অনেক পীড়াদায়ক ছিল। কষ্টের ছিলো, তিনি কাফিরদের অভিশাপ দিয়েছিলেন। তৎপরতার ভূমিকার জন্য ফাতিমার প্রশংসা করেছিলেন।
কিশোর বয়সে ফাতিমা পিতার হাত ধরে কাবার প্রাঙ্গণে গিয়েছিলেন। এ সময় মুহাম্মাদকে একা পেয়ে হাজরে আসওয়াদের নিকটে তাকে ঘিরে ফেলে, এবং বিভিন্ন কটু কথা বলে মুহাম্মাদকে উত্তেজিত করতে থাকে। হেনস্থার এক পর্যায়ে আক্রমণ করে মুহামাদের দাড়ি ধরে টানাটানি করে করতে থাকে ও চাদর গলায় পেঁচিয়ে ফাঁস লাগাতে শুরু করে। এমনকি এক পর্যায়ে মুহাম্মাদের মাথায় আঘাত করে, যার ফলে মাথা কেটে রক্তস্নাত হয়ে যায়। এই ঘটনা দেখে ফাতিমা প্রচণ্ড ভয় পেয়ে যাযন। সেইদিন আবু বকরের সাহায্যে মুহাম্মাদ ও তার মেয়ে ফাতিমা শত্রুদের হাত থেকে মুক্তি পায়, এবং তারা ভীত সন্ত্রস্ত হয়ে বাড়ি ফিরে আসে। এইসব ঘটনা ছোট থেকেই ফাতিমার উপর ধর্মীয় প্রভাব ফেলে, যার ফলে ফাতিমা ছোটবেলা থেকেই পিতার প্রতি শ্রদ্ধাশীল ও আনুগত হয়ে বড় হয়েছিলেন।